ᱵᱷᱟᱣᱱᱟ ᱠᱟᱱᱛᱷ

ᱵᱷᱟᱣᱱᱟ ᱠᱟᱱᱛᱷ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱞᱟᱹᱲᱦᱟᱹᱭ ᱯᱟᱭᱞᱚᱴ ᱠᱟᱱᱟᱭ ᱾ ᱩᱱᱤ ᱫᱚ ᱢᱤᱫ ᱞᱟᱹᱲᱦᱟᱹᱭ ᱩᱰᱟᱹᱱ ᱡᱟᱦᱟᱡᱽ ᱨᱮ ᱢᱤᱥᱚᱱ ᱠᱚ ᱪᱟᱞᱟᱣ ᱞᱟᱹᱜᱤᱫ ᱠᱩᱞᱤᱯᱷᱟᱭ ᱞᱟᱹᱜᱤᱫ ᱯᱩᱭᱞᱩ ᱛᱤᱨᱞᱟᱹ ᱞᱮᱠᱟᱛᱮ ᱩᱪᱷᱟᱹᱱ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱟᱡ ᱨᱤᱱ ᱵᱟᱨᱭᱟ ᱜᱟᱛᱮ ᱥᱟᱶᱛᱮ, ᱢᱳᱦᱟᱱᱟ ᱥᱤᱝ, ᱟᱨ ᱟᱣᱟᱱᱤ ᱪᱟᱛᱩᱨᱵᱮᱫᱤ ᱡᱩᱱ ᱒᱐᱑᱖ ᱨᱮ ᱵᱷᱟᱨᱚᱛᱤᱭᱚ ᱦᱚᱭ ᱯᱷᱟᱹᱫᱽ ᱨᱮ ᱞᱟᱹᱲᱦᱟᱹᱭ ᱥᱠᱩᱣᱟᱰᱨᱚᱱ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ ᱟᱨ ᱫᱩᱜ ᱫᱟᱨᱟᱢ ᱢᱚᱱᱛᱨᱤ ᱢᱚᱱᱳᱦᱟᱨ ᱯᱟᱨᱨᱤᱠᱟᱨ ᱦᱚᱛᱮᱛᱮ ᱚᱯᱷᱤᱥᱟᱞ ᱞᱮᱠᱟᱛᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱚᱨᱤᱠᱷᱚᱱ ᱟᱫᱷᱟᱨ ᱪᱮᱛᱟᱱ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱵᱷᱟᱨᱚᱛ ᱦᱚᱭ ᱯᱷᱟᱹᱫᱽ ᱨᱮ ᱞᱟᱹᱲᱦᱟᱹᱭ ᱫᱷᱟᱨᱟ ᱮ ᱡᱷᱤᱡ ᱮᱱᱟ, ᱱᱩᱠᱩ ᱯᱮᱭᱟ ᱛᱤᱨᱞᱟᱹ ᱱᱚᱣᱟ ᱯᱨᱳᱜᱽᱨᱟᱢ ᱞᱟᱹᱜᱤᱫ ᱵᱟᱪᱷᱟᱣ ᱞᱟᱹᱜᱤᱫ ᱯᱩᱭᱞᱩ ᱠᱚ ᱛᱟᱦᱮᱸ ᱠᱟᱱᱟ ᱾


ᱢᱮ ᱒᱐᱑᱙ ᱨᱮ, ᱩᱱᱤ ᱠᱚᱢᱵᱮᱴ ᱢᱤᱥᱚᱱ ᱮᱦᱚᱵ ᱞᱟᱹᱜᱤᱫ ᱠᱩᱞᱤᱯᱷᱟᱭ ᱦᱩᱭᱩᱜ ᱞᱟᱹᱜᱤᱫ ᱥᱤᱧᱚᱛ ᱨᱮ ᱯᱩᱭᱞᱩ ᱛᱤᱨᱞᱟᱹ ᱞᱟᱹᱲᱦᱟᱹᱭ ᱯᱟᱭᱞᱚᱴ ᱮ ᱵᱮᱱᱟᱣ ᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱠᱟᱱᱛᱷ ᱫᱚ ᱑ ᱰᱤᱥᱮᱢᱵᱚᱨ ᱑᱙᱙᱒ ᱨᱮ ᱵᱤᱦᱟᱨ ᱨᱮᱱᱟᱜ ᱫᱟᱨᱵᱷᱟᱝᱜᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱤᱡ ᱵᱟᱵᱟ ᱛᱮᱡ ᱱᱟᱨᱟᱭᱟᱱ ᱠᱟᱱᱛᱷ ᱫᱚ ᱤᱱᱰᱤᱭᱟᱱ ᱚᱭᱤᱞ ᱠᱳᱨᱯᱳᱨᱮᱥᱟᱱ ᱨᱮ ᱤᱞᱮᱠᱴᱨᱤᱠᱟᱞ ᱤᱧᱡᱤᱱᱤᱭᱟᱨ ᱠᱟᱱᱟᱭ ᱟᱨ ᱟᱭᱳ ᱨᱟᱫᱷᱟ ᱠᱟᱱᱛᱷ ᱫᱚ ᱚᱲᱟᱜ ᱦᱚᱲ ᱠᱟᱱᱟᱭ ᱾ ᱦᱟᱨᱟ ᱵᱩᱨᱩ ᱚᱠᱛᱚ ᱨᱮ, ᱠᱟᱱᱛᱷ ᱫᱚ ᱠᱷᱳ ᱠᱷᱳ, ᱵᱮᱰᱢᱤᱱᱴᱚᱱ, ᱥᱩᱭᱢᱤᱝ ᱟᱨ ᱯᱮᱭᱱᱴᱤᱝ ᱞᱮᱠᱟᱱ ᱠᱷᱮᱞ ᱠᱩᱥᱤᱭᱟᱭ ᱛᱟᱦᱮᱸᱫ ᱾

ᱥᱮᱪᱮᱫ
ᱠᱟᱱᱛᱷ ᱫᱚ ᱵᱟᱨᱟᱩᱱᱤ ᱨᱤᱯᱷᱟᱭᱱᱟᱨᱤ ᱨᱮ ᱰᱤ ᱮ ᱵᱷᱤ ᱯᱟᱵᱽᱞᱤᱠ ᱟᱥᱲᱟ ᱠᱷᱚᱱ ᱟᱡᱟᱜ ᱟᱥᱲᱟ ᱯᱩᱨᱟᱹᱣ ᱠᱮᱫᱟ ᱾ ᱩᱱᱤ ᱠᱳᱴᱟ, ᱨᱟᱡᱚᱥᱛᱷᱟᱱ ᱨᱮ ᱤᱧᱡᱤᱱᱤᱭᱟᱨᱤᱝ ᱵᱤᱱᱤᱰ ᱞᱟᱹᱜᱤᱫ ᱛᱮᱭ ᱛᱚᱭᱟᱨᱤ ᱠᱮᱫᱟ ᱟᱨ ᱟᱨᱦᱚᱸ ᱯᱟᱲᱦᱟᱣ ᱞᱟᱹᱜᱤᱫ ᱵᱤ ᱮᱢ ᱮᱥ ᱠᱚᱞᱮᱡᱽ ᱚᱯᱷ ᱤᱧᱡᱤᱱᱤᱭᱟᱨᱤᱝ, ᱵᱮᱸᱜᱽᱞᱩᱨᱩ ᱠᱷᱚᱱ ᱢᱮᱰᱤᱠᱟᱞ ᱤᱞᱮᱠᱴᱨᱳᱱᱤᱠᱥ ᱨᱮ ᱵᱮᱪᱞᱟᱨ ᱚᱯᱷ ᱤᱧᱡᱤᱱᱤᱭᱟᱨᱤᱝ ᱨᱮᱭ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱒᱐᱑᱔ ᱨᱮ ᱜᱽᱨᱮᱡᱩᱣᱮᱴ ᱠᱮᱫᱟ ᱟᱨ ᱟᱭᱤᱴᱤ ᱜᱟᱫᱮᱞ ᱴᱟᱴᱟ ᱠᱚᱱᱥᱟᱞᱴᱮᱥᱟᱱ ᱥᱟᱨᱵᱷᱤᱥ ᱞᱟᱹᱜᱤᱫ ᱧᱩᱛᱩᱢ ᱮ ᱚᱞ ᱠᱮᱫᱟ ᱾

ᱠᱟᱹᱢᱤ


ᱠᱟᱱᱛᱷ ᱫᱚ ᱡᱚᱠᱷᱚᱱ ᱦᱚᱸ ᱩᱰᱟᱹᱱ ᱡᱟᱦᱟᱡᱽ ᱩᱰᱟᱹᱣ ᱨᱮᱱᱟᱜ ᱥᱟᱯᱱᱟᱭ ᱧᱮᱞ ᱠᱟᱱ ᱛᱟᱦᱮᱸᱱ ᱾ ᱩᱱᱤ ᱦᱚᱭ ᱯᱷᱟᱹᱫᱽ ᱠᱚᱢᱟᱱ ᱮᱰᱢᱤᱥᱚᱱ ᱴᱮᱥᱴ ᱮ ᱮᱢ ᱠᱮᱫᱟ ᱟᱨ ᱦᱚᱭ ᱯᱷᱟᱹᱫᱽ ᱨᱮ ᱠᱚᱢᱤᱥᱟᱱ ᱦᱩᱭ ᱞᱟᱹᱜᱤᱫ ᱛᱮᱭ ᱵᱟᱪᱷᱟᱣ ᱮᱱᱟ ᱾ ᱟᱡᱟᱜ ᱥᱴᱮᱡᱽ ᱑ ᱴᱨᱮᱱᱤᱝ ᱨᱮᱱᱟᱜ ᱦᱟᱹᱴᱤᱧ ᱞᱮᱠᱟᱛᱮ, ᱩᱱᱤ ᱞᱟᱹᱲᱦᱟᱹᱭ ᱫᱷᱟᱨᱟ ᱨᱮᱭ ᱥᱮᱞᱮᱫ ᱮᱱᱟ ᱾

ᱡᱩᱱ ᱒᱐᱑᱖ ᱨᱮ, ᱠᱟᱱᱛᱷ ᱦᱟᱠᱤᱢᱯᱮᱴ ᱮᱭᱟᱨ ᱯᱷᱳᱨᱥ ᱥᱴᱮᱥᱟᱱ ᱨᱮ ᱠᱤᱨᱟᱱ ᱤᱱᱴᱟᱨᱢᱮᱰᱤᱭᱮᱴ ᱡᱮᱴ ᱴᱨᱮᱱᱟᱨ ᱪᱮᱛᱟᱱ ᱯᱩᱨᱟᱹ ᱞᱟᱹᱜᱤᱫ ᱪᱮᱛᱟᱱ ᱥᱴᱮᱡᱽ-᱒ ᱨᱮᱱᱟᱜ ᱴᱨᱮᱱᱤᱝ ᱦᱩᱭ ᱮᱱᱟ ᱟᱹᱰᱤ ᱞᱚᱜᱚᱱ ᱚᱠᱟ ᱛᱟᱭᱚᱢ ᱩᱱᱤ ᱚᱱᱟ ᱥᱮᱨᱢᱟ ᱫᱩᱱᱰᱤᱜᱟᱞ ᱨᱮ ᱮᱭᱟᱨ ᱯᱷᱳᱨᱥ ᱮᱠᱟᱰᱮᱢᱤ ᱨᱮ ᱠᱚᱢᱵᱟᱭᱤᱱᱰ ᱜᱨᱮᱡᱩᱣᱮᱥᱟᱱ ᱯᱟᱨᱮᱰ ᱥᱯᱨᱤᱝ ᱴᱟᱨᱢ ᱨᱮ ᱯᱷᱞᱟᱭᱤᱝ ᱚᱯᱷᱤᱥᱟᱨ ᱞᱮᱠᱟᱛᱮ ᱠᱚᱢᱤᱥᱟᱱ ᱮ ᱧᱟᱢ ᱠᱮᱫᱟ ᱾

ᱠᱟᱱᱛᱷ ᱫᱚ ᱮ ᱮᱯᱷ ᱮᱥ ᱵᱤᱫᱟᱨ ᱨᱮ ᱦᱚᱠ ᱮᱰᱵᱷᱟᱱᱥ ᱡᱮᱴ ᱴᱨᱮᱱᱟᱨ ᱮ ᱩᱰᱟᱹᱣ ᱠᱮᱫᱟ ᱟᱨ ᱱᱚᱣᱟ ᱯᱞᱟᱱ ᱫᱚ ᱛᱟᱦᱮᱸ ᱠᱟᱱᱟ ᱡᱮ ᱩᱱᱤ ᱟᱨ ᱩᱱᱤᱭᱟᱜ ᱠᱚᱦᱳᱨᱴ ᱨᱤᱱᱤᱡ ᱮᱴᱟᱜ ᱵᱟᱨᱭᱟ ᱥᱚᱦᱮᱫ ᱠᱚ ᱮᱢᱟᱭᱤᱡᱤ ᱒᱑ ᱵᱟᱭᱥᱟᱱ ᱥᱠᱩᱣᱟᱰᱨᱚᱱ ᱥᱮᱱ ᱫᱚᱦᱚ ᱦᱩᱭᱩᱜᱼᱟ ᱾ ᱑᱖ ᱢᱟᱨᱪ ᱒᱐᱑᱘ ᱨᱮ ᱯᱷᱞᱟᱭᱤᱝ ᱚᱯᱷᱤᱥᱟᱨ ᱵᱷᱟᱣᱟᱱᱟ ᱠᱟᱱᱛᱷ ᱫᱚ ᱢᱤᱜᱽ-᱒᱑ ‘ᱵᱟᱭᱥᱟᱱ’ ᱨᱮᱱᱟᱜ ᱮᱠᱞᱟ ᱩᱰᱟᱹᱣ ᱮ ᱦᱟᱛᱟᱣ ᱠᱮᱫᱟ ᱾ ᱩᱱᱤ ᱫᱚ ᱑᱔᱐᱐ ᱚᱠᱛᱚ ᱥᱩᱨ ᱟᱢᱵᱟᱞᱟ ᱮᱭᱟᱨ ᱯᱷᱳᱨᱥ ᱥᱴᱮᱥᱟᱱ ᱠᱷᱚᱱ ᱢᱤᱜᱽ-᱒᱑ ᱨᱮᱱᱟᱜ ᱮᱠᱞᱟ ᱩᱰᱟᱹᱣ ᱮ ᱠᱮᱫᱟ ᱾

ᱠᱟᱱᱛᱷ ᱦᱚᱸ ᱠᱤᱪᱷᱩ ᱢᱳᱰᱮᱞᱤᱝ ᱥᱚᱯᱤᱧᱟᱨᱢᱮᱱᱴ ᱟᱨ ᱯᱨᱤᱱᱴ ᱮᱰᱵᱷᱟᱨᱴᱟᱤᱡᱽᱢᱮᱱᱴ ᱨᱮᱭ ᱥᱮᱞᱮᱫ ᱮᱱᱟ ᱾

᱙ ᱢᱟᱨᱪ ᱒᱐᱒᱐ ᱨᱮ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ ᱨᱟᱢ ᱱᱟᱛᱷ ᱠᱳᱵᱤᱱᱫᱽ ᱦᱚᱛᱮᱛᱮ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱛᱮ ᱥᱤᱨᱯᱷᱟᱹ ᱮ ᱧᱟᱢ ᱠᱮᱫᱟ ᱾

ᱩᱱᱤ ᱫᱚ ᱤᱱᱰᱤᱭᱟᱱ ᱮᱭᱟᱨ ᱯᱷᱳᱨᱥ ᱨᱮᱱᱟᱜ ᱮᱞ ᱓ ᱥᱠᱩᱣᱟᱰᱨᱚᱱ ᱠᱳᱵᱽᱨᱟᱥ ᱨᱮ ᱯᱳᱥᱴ ᱢᱮᱱᱟᱭᱟ ᱾

ᱥᱟᱹᱠᱷᱭᱟᱹᱛ